Document ID: 32008R0472

KOMISIJAS REGULA (EK) Nr. 472/2008
(2008. gada 29. maijs),
ar ko īsteno Padomes Regulu (EK) Nr. 1165/98 par īstermiņa statistiku attiecībā uz pirmo bāzes gadu, kas jāpiemēro laikrindām saskaņā ar NACE 2. red., un attiecībā uz detalizācijas pakāpi, formu, pirmo pārskata periodu un pārskata periodu, ko piemēro laikrindām līdz 2009. gadam, kuras jānosūta saskaņā ar NACE 2. red.
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 19. maija Regulu (EK) Nr. 1165/98 par īstermiņa statistiku (1) un jo īpaši tās 17. panta k) un l) punktu,
tā kā:
(1)
Ar Regulu (EK) Nr. 1165/98 izveidoja vienotu sistēmu, lai sagatavotu Kopienas īstermiņa statistiku par ekonomikas attīstības ciklu. Šīs statistikas joma ir definēta, atsaucoties uz Padomes 1990. gada 9. oktobra Regulu (EEK) Nr. 3037/90 par saimniecisko darbību statistisko klasifikāciju Eiropas Kopienā (NACE 1. red.) (2).
(2)
Saskaņā ar Eiropas Parlamenta un Padomes 2006. gada 20. decembra Regulu (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām, īstermiņa statistiku, kura reglamentēta Regulā (EK) Nr. 1165/98, no 2009. gada 1. janvāra sagatavos saskaņā ar NACE 2. red.
(3)
Atbilstoši Regulas (EK) Nr. 1165/98 17. panta k) un l) punktam jānosaka pirmais bāzes gads, kas jāpiemēro laikrindām saskaņā ar NACE 2. red., un detalizācijas pakāpe, forma, pirmais pārskata periods un pārskata periods laikrindām līdz 2009. gadam, kas jānosūta saskaņā ar NACE 2. red.
(4)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Pirmais bāzes gads, kas jāpiemēro īstermiņa statistikai, kas reglamentēta Regulā (EK) Nr. 1165/98 un ko sagatavo saskaņā ar NACE 2. red., ir 2005. gads (2006. gads attiecībā uz D-310).
2. pants
1. Īpašās prasības attiecībā uz detalizācijas pakāpi, formu, pirmo pārskata periodu un pārskata periodu, ko piemēro laikrindām līdz 2009. gadam, kas jānosūta saskaņā ar NACE 2. red., ir izklāstītas pielikumā.
2. Atbilstoši 1. punktā minētajām prasībām apkopotās laikrindas Komisijai (Eurostat) nosūta šādi:
a)
mēneša mainīgos lielumus - ne vēlāk kā atbilstošos datus, kuri attiecas uz 2009. gada janvāri;
b)
ceturkšņa mainīgos lielumus - ne vēlāk kā atbilstošos datus, kuri attiecas uz 2009. gada pirmo ceturksni.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Luksemburgā, 2008. gada 29. maijā

Labels: 19